Visit Site
Recommended byColombia
ఈ మ్యాచ్&zwnj;లో ఓపెనర్ శిఖర్ ధావన్ (90: 49 బంతుల్లో 6x4, 6x6) మెరుపు ఇన్నింగ్స్ ఆడటంతో తొలుత బ్యాటింగ్ చేసిన భారత్ జట్టు నిర్ణీత 20 ఓవర్లలో 5 వికెట్ల నష్టానికి 174 పరుగులు చేసింది. ఛేదనలో శ్రీలంక హిట్టర్ కుశాల్ పెరీరా (66: 37 బంతుల్లో 6x4, 4x6) దూకుడుగా ఆడటంతో శ్రీలంక మరో 9 బంతులు మిగిలి ఉండగానే ఛేదించి 5 వికెట్ల తేడాతో ఘన విజయాన్ని అందుకుంది.
బ్యాటింగ్&zwnj;లో కెప్టెన్ రోహిత్ శర్మ (0), సురేశ్ రైనా (1) నిరాశపరిచినా.. శిఖర్ ధావన్ కీలక ఇన్నింగ్స్ ఆడటంతో భారత్ మెరుగైన స్కోరు సాధించగలిగింది. కానీ.. బౌలింగ్&zwnj;, ఫీల్డింగ్&zwnj;లో మాత్రం టీమిండియా ఘోరంగా విఫలమైంది. సీనియర్ ఫాస్ట్ బౌలర్లు భువనేశ్వర్ కుమార్, జస్&zwnj;ప్రీత్ బుమ్రా స్థానంలో జట్టులోకి వచ్చిన జయదేవ్ ఉనద్కత్, శార్ధూల్ ఠాకూర్ ధారాళంగా పరుగులు సమర్పించుకున్నారు. కెప్టెన్ రోహిత్ శర్మ కూడా బౌలర్ల స్పెల్ మార్పుపై పేలవరీతిలో నిర్ణయాలు తీసుకున్నాడు.
తొలి ఓవర్&zwnj;లోనే కఠినమైన బంతులు విసిరి.. లంక ఓపెనర్లని ఇబ్బందిపెట్టిన జయదేవ్ ఉనద్కత్&zwnj;కి.. మూడో ఓవర్&zwnj;లో అవకాశం ఇవ్వకుండా.. శార్ధూల్ ఠాకూర్&zwnj;కి బంతినిచ్చాడు. దీంతో.. ఆ ఓవర్&zwnj;లో కుశాల్ పెరీరా సంచలన రీతిలో వరుసగా 4 4, 4, 6, 4Nb, 4, 0 బాదేశాడు. దీంతో.. లంకేయుల్లో ఆత్మవిశ్వాసం పతాక స్థాయికి చేరిపోయింది. తర్వాత ఓవర్&zwnj; వేసిన వాషింగ్టన్ సుందర్ బౌలింగ్&zwnj;లో గుణతిలక బాదిన భారీ సిక్సరే దానికి నిదర్శనం.
అప్పటికే చేసిన తప్పుని గ్రహించిన రోహిత్.. ఐదో ఓవర్&zwnj;ని ఉనద్కత్&zwnj;తో వేయించగా.. ఆ ఓవర్&zwnj;లోనూ గుణతిలక ఓ సిక్స్, ఫోర్ బాదినా చివరి బంతికి అతను ఔటవడం విశేషం. మంచి లయతో ఉన్న ఉనద్కత్&zwnj;ని మూడో ఓవర్&zwnj; బౌలింగ్ చేయించకుండా.. రోహిత్ శర్మ చాలా పెద్ద తప్పుచేశాడని మ్యాచ్ కామెంటేటర్లు సైతం పెదవివిరిచారు. ఫీల్డింగ్ సెట్ చేయడంలోనూ రోహిత్ విఫలయ్యాడు. రిషబ్ పంత్ ఓ క్యాచ్&zwnj;ని జారవిడచగా.. విజయ్ శంకర్, వాషింగ్టన్ సుందర్ ఫీల్డింగ్&zwnj;లో తడబడ్డారు. శ్రీలంక హిట్టర్లు స్పిన్నరను లక్ష్యంగా చేసుకుని హిట్టింగ్ చేస్తుంటే.. వరుసగా వాషింగ్టన్ సుందర్, చాహల్, సురేశ్ రైనాలతో బౌలింగ్ చేయిస్తూ.. ఆల్&zwnj;రౌండర్ విజయ శంకర్&zwnj;ని పక్కన పెట్టడం విమర్శలకి తావిస్తోంది. ఈ మ్యాచ్&zwnj;లో 2 ఓవర్లు బౌలింగ్ చేసిన శంకర్ ఇచ్చింది 15 పరుగులే. మాజీ కెప్టెన్ మహేంద్రసింగ్ ధోనీ లేని లోటు భారత్&zwnj;లో స్పష్టంగా కనబడింది. శ్రీలంక హిట్టింగ్ చేస్తుంటే.. భారత బౌలర్లకి సలహాలు ఇచ్చేవారు కరవయ్యారు. రోహిత్ శర్మ కూడా మైదానంలో అసహనం కనిపించడం.. బౌలర్ల ఆత్మవిశ్వాసాన్ని దారుణంగా దెబ్బతీసింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.